tomron87/hebrew-wikipedia-sentences-corpus huggingface dataset:
זמן קצר לאחר יציאת הסרט "אקס-מן המקור: וולברין", אושר פיתוחו של סרט המשך כאשר העלילה עומדת בפני עצמה ואינה המשך לסרטים קודמים, אם כי מבחינה עלילתית מתרחשת לאחר קורות "אקס-מן: המפלט האחרון".
עלילת הסרט מתרחשת ביפן ועוקבת אחר מערכת היחסים בין וולברין למאריקו ישידה, בתו של מנהיג היאקוזה שינג'ן ישידה.
בסרט נכללו מספר סגנונות לחימה כסמוראי ונינג'ה, וכולל את אויבו של וולברין הסמוראי הכסוף.
הסרט יצא למסכי הקולנוע בקיץ 2013 בבימויו של ג'יימס מנגולד, כשיו ג'קמן שב לגלם את דמותו של וולברין.
אולפני פוקס ראו את "אקס-מן: ההתחלה" כסרט ראשון בטרילוגיה חדשה של סרטים.
לורן שולר דונר השוותה את התוכניות לזיכיון החדש לסדרת סרטי הארי פוטר המאוחרים, שהיו אפלים ובוגרים יותר.
בריאן סינגר שב למלאכת הבימוי, בעוד מתיו ווהן מפיק.
ווהן ציין כי, "'ההתחלה' דומה לבאטמן מתחיל, שבו הכיף הוא להציג את הדמויות וללמוד להכיר אותן, בעוד בסרט השני ממשיכים איתם ועושים חיים משוגעים.
זה ההבדל העיקרי בין 'באטמן מתחיל' והאביר האפל".
הסרט יוצר שינוי בקו הזמן, מה שמאפשר ליצור עתיד חלופי, בו הגיבורים הראשיים יישארו בחיים.
סרט ההמשך יצא לאקרנים ב-23 במאי 2014. ג'יימס מק'אבוי, מייקל פסבנדר, ג'ניפר לורנס וניקולס הולט שבו לגלם את דמויותיהם.
כמו כן, פטריק סטיוארט ואיאן מקלן שבו לגלם את דמויותיהם של צ'ארלס אקסבייר ומגנטו המבוגרים.
יו ג'קמן שב לגלם את דמותו של וולברין וגם אנה פקווין, אליוט פייג', שון אשמור והאלי ברי שבו לגלם את דמויותיהם של רוג, שאדוקאט, אייסמן וסטורם, בהתאמה.
לצוות השחקנים הצטרפו עומאר סי כבישופ, אוון פיטרס כקוויקסילבר, בובו סטיוארט כוורפאת', אדן קנטו כסאן-ספוט, פאן בינגבינג כבלינק ופיטר דינקלג' כבוליבר טראסק.
הסרט מתאר עתיד דיסטופי בו רובוטי הזקיפים שפיתחו בני האדם לצוד מוטאנטים יצאו מכלל שליטה והביאו חורבן על העולם.
קומץ מוטאנטים מצליח לשרוד ועוסק בבריחה מתמדת מהזקיפים על ידי מסע קצר בזמן.
לבסוף, כאשר הם נפגשים עם צ'ארלס אקסבייר הזקן הם מחליטים לשלוח את תודעתו של וולברין אחורה בזמן לשנות ה-70 של המאה ה-20 על מנת שיזהיר את האקס-מן ויסייע להם למנוע את האירועים שיובילו לעתיד הדיסטופי.
אולפני פוקס שקלו סרט ספין אוף על שכיר החרב דדפול בשלבי ההפקה המוקדמים של הסרט "אקס-מן המקור: וולברין" - שם גילם את דמותו ראיין ריינולדס.
אולם, דונר ציינה כי היא מעוניינת שגרסה זו תתעלם מהדמות שנראתה ב"אקס-מן המקור: וולברין" ותאתחל מחדש את הדמות.
עוד היא ציינה שהדמות תכלול אלמנטים מוכרים מהקומיקס, כולל שבירת הקיר הרביעי.
בקיץ 2014 הודלף לרשת סרטון בו נראה ריינולדס בתפקיד דדפול.
סרטון זה נועד להדגים כיצד ייראה הסרט אם וכאשר יופק במטרה לקבל אישור ממקבלי ההחלטות בפוקס, ולא היה אמור להיחשף לציבור.
הסרטון קיבל תגובות נלהבות ברחבי הרשת, ובעקבות כך בדצמבר 2014 יצאה הודעה כי הסרט אכן יופק ויצא לאקרנים ב-12 בפברואר 2016.
מק'אבוי, פסבנדר, הולט, לורנס ואוון פיטרס שבו לגלם את דמויותיהם, וכן הופיעו גרסאות צעירות של סייקלופס, ג'ין גריי וסטורם.
עלילת הסרט מתרחשת ב-1983 ועוסקת במאבק של האקס-מן באפוקליפס, מוטאנט עתיק ורב עוצמה ששב לחיים ורוצה להשמיד את האנושות על מנת להקים עולם חדש של מוטאנטים בו הוא ישלוט.
בנובמבר 2013, אולפני פוקס היו במגעים להפקתו של סרט סולו נוסף בכיכובו של וולברין.
ג'יימס מנגולד נשכר לכתוב תסריט ראשוני, ולורן שולר דונר שבה כמפיקה.
מנגולד ציין שהסרט ישאב השראה מסיפורים נוספים על וולברין מהקומיקס, חלקים מן עלילת הקומיקס "וולברין: לוגאן הזקן" עובדו בסרט וייצא לאחר "אקס-מן: אפוקליפסה".
יו ג'קמן הצהיר כי הסרט הוא האחרון בו הוא יגלם את וולברין.
באוקטובר 2016, הוכרז כי שם הסרט יהיה "לוגאן" ותאריך הפצת הסרט נקבע ל-3 במרץ 2017.
בספטמבר 2015, סיימון קינברג הכריז כי סרט המשך ל"דדפול" נמצא בשלבי פרה-פרודקשן.
לאחר הפצתו המוצלחת של "דדפול", אושר באופן רשמי על ידי פוקס המאה ה-20 כי החלה הפקתו של המשך, וכי אליו ישובו פול ורניק ורט ריז למלאכת התסריט וטים מילר למלאכת הבימוי.
באוקטובר 2016, מילר עזב את הסרט בעקבות חילוקי דעות יצירתיים עם ראיין ריינולדס, ובנובמבר הוכרז כי דייוויד ליטץ' נשכר להחליפו.
בפברואר 2017, ראיין ריינולדס ודרו גודארד הצטרפו למלאכת הכתיבה.
במאי 2016, סיימון קינברג אמר בראיון כי סרט המשך ל"אקס-מן: אפוקליפסה" נמצא בשלבי פיתוח מוקדמים.
מאוחר יותר, נודע כי הפקת הסרט צפויה להתחיל במאי 2017. באפריל 2017, הודיע פוקס המאה ה-20 על השם הרשמי של הסרט ועל תאריך השחרור, 2 בנובמבר 2018. את הסרט ביים סיימון קינברג, אשר גם כתב את התסריט.
הסרט מבוסס על הקומיקס "סאגת הפניקס האפלה" בסדרת האקס-מן של כריס קלרמונט וג'ון ביירן בהוצאת חברת ההוצאה לאור מארוול קומיקס, והוא חותם של סדרת סרטי "אקס-מן".
לאחר דחייה, בכורת הסרט הוצגה ב-6 יוני 2019.
סרט על קבוצת גיבורי-העל הצעירים "המוטאנטים החדשים", אשר יהווה מעין ספין אוף לסדרת הסרטים המרכזית, בתחלה היה הסרט עתיד לצאת ב-13 באפריל 2018. בהמשך הוא נדחה ל-22 בפברואר 2019. ולבסוף נמסר כי הסרט יצא ב־2 באוגוסט באותה השנה.
לאחר הצלחתו של הסרט "דדפול" (2016), החלו אולפני "פוקס המאה ה-21" לפתח שני סרטי המשך.
על פי התכנון, התעתד הסרט השלישי להציג את צוות גיבורי-העל "אקס פורס".
במרץ 2017, הצהיר התסריטאי רט ריס, שהופקד על כתיבת שני הסרטים הראשונים, כי צוות ה"אקס פורס" יוצג בסרט השני, לפני שיזכה לסרט ספין אוף שעלילתו תכלול "משהו גדול יותר" ותתקיים בנפרד מהסרט השלישי, שחויב על פי "חוזה" להיות אישי יותר.
בספטמבר 2012 נשכר המפיק מארק מילר לשמש בתור היועץ הקריאייטיבי של סרטי מארוול המופקים בידי פוקס המאה ה-20 כדוגמת אקס-מן וארבעת המופלאים.
כבר באוקטובר 2012, המפיקה לורן שולר דונר הביעה עניין לשתף את דמויות האקס-מן בסרטי מארוול השונים, בשל קשריה עם המפיק קווין פייגי.
בדצמבר 2013, המפיק סיימון קינברג חתם על עסקה בת שלוש שנים באולפני פוקס ומתכוון ליצור יקום קולנועי בדומה ל.
בנוסף, קווין פייגי הכריז כי היקום הקולנועי של מארוול מתכוון לעשות סרט על האקס-מן לאחר שהזכויות לאקס מן חזרו אליהם.
בינואר 2018, הוכרז כי טים מילר יביים סרט אודות דמותה של קיטי פרייד.
בפברואר, בריאן מייקל בנדיס נשכר לכתוב את התסריט.
באוקטובר 2015 הודיעו אולפני פוקס שיש בכוונתם לפתח שתי סדרות טלוויזיה שיהוו הרחבה לעולם הקולנועי של האקס-מן: אחת המבוססת על קבוצת מועדון הלפייר העתידה לעלות לשידור ברשת FOX, ושנייה תתמקד בדמותו של לגיון העתידה לעלות לשידור ברשת FX.
הסדרה תתמקד במשפחה בה ההורים מגלים כי ילדיהם הם בעלי כוחות מוטנטים בעוד ההורים לא.
המשפחה מחליטה לברוח יחדיו מגופי ממשלה שרוצים לעצור את הילדים.
בדצמבר 2004, פוקס המאה ה-20 שכרה את התסריטאי שלדון טרנר לכתוב את התסריט לסרט זה.
טרנר אמר שהעלילה סובבת בין השנים 1939–1955, ועוקבת אחרי מגנטו בעודו מנסה לשרוד את אושוויץ.
הוא פוגש את אקסבייר, חייל צעיר, במהלך שחרור מן המחנה.
לאחר מכן, מגנטו רודף את הנאצים אשר עינו אותו במחנה, והתשוקה לנקמה זו הופכת אותו ואת אקסבייר לאויבים.
לבסוף, חלק עיקרי מהתסריט של הסרט יצא לאור בסופו של דבר בסרט "אקס-מן: ההתחלה".
אירועי הסרטים מופרדים לשני "לוחות זמנים"; ציר הזמן המקורי וציר הזמן החדש.
לאחר מכן נמצא הסרט "אקס-מן: העתיד שהיה", משנת 2014, המתרחש בשנת 2023 - שם וולברין נוסע בזמן לשנת 1973 ובכך פותח ציר זמן חדש לגמרי.
לוח הזמן השני והאחרון מתחיל ב"אקס-מן: העתיד שהיה" (כולל סוף לוח הזמן הקודם).
לאחר מכן עומד הסרט "לוגאן" משנת 2017 המתרחש בשנת 2029.
לא ידוע מתי מתרחש הסרט "המוטנטים החדשים", אך ההשערות אומרות שהסרט מתרחש בשנה בה יצא, 2020, כך אחרי "דדפול 2".
בסדרת סרטי האקס-מן מככבים אנסמבל של שחקנים, כולל מספר הופעות קמע של דמויות מחוברות הקומיקס וכן של יוצרי הקומיקס והמפיקים כסטן לי, כריס קלרמונט, דייוויד הייטר, טום דסנטו, מייקל דוהארטי ודן האריס.
גרנט דונלד פירס בויד הולברוק
אקס-מן הוא סרט גיבורי על אמריקאי משנת 2000, המבוסס על אקס-מן מבית פוקס ומארוול קומיקס.
את הסרט ביים בריאן סינגר, הפיקו לורן שולר דונר וראלף וינטר, ונכתב בידי דייוויד הייטר ומככבים בו אנסמבל שחקנים כגון פטריק סטיוארט, יו ג'קמן, איאן מקלן, ג'יימס מרסדן, פמקה ינסן, האלי ברי, רבקה רומיין ואנה פקווין.
סרט זה מתאר עולם שבו חלק מהאנשים הם מוטאנטים, שמחזיקים בכוחות על-אנושיים - דבר שגורם לאנשים הרגילים לא לבטוח בהם.
הסרט מתמקד בדמויותיהם של וולברין ורוג, אשר נהיים מעורבים בעימות בין שתי קבוצות בעלות גישות רדיקליות בנוגע לקבלתם של המוטאנטים בחברה - אקס-מן של פרופסור אקסבייר, השואפים לשלום העולם והרמוניה ואחוות המוטאנטים של מגנטו, הנחוש בדעתו להשמיד את המין האנושי ולאפשר למוטאנטים לשלוט בעולם.
הסרט זכה גם למועמדות לפרס הוגו ול-7 פרסי סאטורן בקטגוריות הסרט הטוב ביותר, השחקן הראשי (יו ג'קמן), שחקנית משנה (רבקה רומיין), במאי, תסריט ותלבושות.
בנוסף, הסרט הפך לשובר קופות בכך שהיה הראשון בסדרת סרטי אקס-מן והביא לצמיחתם של סרטי גיבורי-העל.
בשנת 1944 בפולין הכבושה, אריק לנשר יהודי בן ה-13 נפרד מהוריו לאחר שהוכנס למחנה ריכוז.
בניסיון להגיע אליהם, הוא גורם לשערי המחנה להתכופף לעברו, כאילו נמשכו בידי כוח מגנטי.
בזמן ההווה, הסנאטור רוברט קלי מנסה להעביר את חוק רישום המוטאנטים בקונגרס, דבר שייאלץ את המוטאנטים לחשוף את זהותם ואת יכולותיהם בפומבי.
גם פרופסור צ'ארלס אקסבייר וגם לנשר (שידוע כעת כמגנטו) נוכחים בשימוע ועורכים ביניהם שיחה פרטית בנוגע להשקפותיהם השונות על היחסים בין בני אדם למוטאנטים.
במרידיאן, מיסיסיפי, מארי בת ה-17 מכניסה בטעות את החבר שלה לתרדמת כאשר היא מנשקת אותו, וזאת עקב יכולותיה המוטאנטיות לספוג את כוח החיים של האדם בו היא נוגעת (ובמידה וזה מוטאנט, גם את כוחו המיוחד).
מתוך פחד שהיא מזיקה לסביבתה, מארי בורחת מביתה לעבר לופלין סיטי, אלברטה, תחת השם הבדוי רוג.
כשהיא נכנסת לבר היא פוגשת בלוגאן, לוחם חובבני שידוע בשם "וולברין" אשר גם לו יש כוחות על-אנושיים, ביניהם חושים מחודדים, יכולת ריפוי מואצת וטופרים נשלפים ממתכת.
כששניהם עושים את דרכם חזרה, הם נתקלים בסייברטות', שותפו של מגנטו.
סייקלופס וסטורם מגיעים כדי להציל את השניים, ומביאים אותם עמם למחוז וסטצ'סטר, ניו יורק לאחוזת אקסבייר.
אקסבייר פוגש אותם ומסביר להם את מטרתו למען דו-קיום בין בני אדם רגילים למוטאנטים, לחינוך מוטאנטים לשימוש אחראי בכוחותיהם ולמנוע ממגנטו להחריף את המלחמה בין בני אדם למוטאנטים.
סנאטור קלי נחטף בידי טואד ומיסטיק, בני בריתו של מגנטו, ונלקח למאורתם.
מגנטו משתמש בקלי כשפן ניסיונות למכשיר שגורם להתפתחות מלאכותית של מוטציה.
מאוחר יותר, קלי משתמש במוטציה שקיבל כדי להימלט משביו.
לאחר שתקרית גרמה לרוג להשתמש בכוחותיה על וולברין, היא משתכנעת בידי בובי (מיסטיק בתחפושת) שאקסבייר כועס עליה ושעליה לעזוב את בית הספר.
אקסבייר משתמש בסרברו, המכשיר לאיתור מוטאנטים, ומוצא את רוג בתחנת הרכבת.
מיסטיק מסתננת לתוך סרברו ומחבלת במכשיר.
בתחנת הרכבת, וולברין משכנע את רוג להישאר עם חבורתו של אקסבייר, אולם מגנטו, סייברטות וטואד מגיעים כדי לקחת את רוג וקרב מתפתח ביניהם.
קלי מצליח להגיע לבית הספר לצעירים מחוננים ע"ש אקסבייר, אך מת זמן קצר לאחר מכן כתוצאה מחוסר יציבותה של המוטציה בתוכו.
האקס-מן מגלים שמגנטו נחלש מאוד בניסויו של המכשיר על קלי, ושהוא מתכוון להשתמש בספיגת הכוחות של רוג כדי שהיא תוכל להפעיל את המכונה במקומו, ובכך למעשה לסכן את חייה.
אקסבייר מנסה להשתמש בסרברו כדי לאתר שוב את רוג, אך חבלתה של מיסטיק גורמת לו להיכנס לתרדמת.
ג'ין גריי מחליטה לתקן את המכונה ולהשתמש בסרברו.
היא מגלה שמגנטו מתכנן להשתמש במכשיר ליצירת מוטציה שלו בליברטי איילנד ולכוון אותה על פסגת שלום בין מנהיגי העולם, אשר תתרחש באליס איילנד הסמוך.
האקס-מן מגיעים למקום ועולים במעלה פסל החירות.
סטורם מביסה את טואד ווולברין עוצר את התקדמותה של מיסטיק, אך מגנטו וסייברטות' מצליחים ללכוד אותם.
מגנטו מעביר את כוחותיו לרוג ומאלץ אותה להשתמש בהם כדי להפעיל את המכונה.
וולברין משתחרר מכבליו ומביס את סייברטות' אחרי מאבק קצר.
בעזרת כוחותיהן של סטורם וג'ין גריי, וולברין מגיע למקום בו מגנטו מחזיק במתקן.
הוא מציל את רוג ומשמיד את המכשיר ברגע שסייקלופס פוגע בעזרת מטח עיניו במגנטו ובסופו של דבר מביס אותו.
וולברין נוגע בפניה של רוג הגוססת, ויכולת הריפוי שלו עוברת אליה ומצילה אותה.
פרופסור אקסבייר יוצא מהתרדמת שלו.
הקבוצה לומדת שמיסטיק עדיין נמצאת בחיים ומתחזה לסנאטור קלי.
אקסבייר אומר לוולברין שבסמוך לאיפה שהוא נמצא בקנדה מצוי בסיס צבאי נטוש שיכול להחזיק בתשובות לגבי עברו.
בהמשך, אקסבייר מבקר את מגנטו בכלא שעשוי כולו מפלסטיק ומשחקים יחדיו משחק שחמט.
מגנטו מאיים שהוא ימשיך במאבקו, ואקסבייר מבטיח לו שהוא והאקס-מן תמיד יהיו שם כדי לעצור אותו.
יו ג'קמן - ג'יימס ג'ימי "לוגאן" האולט/וולברין, מתבודד לוחמני ומחוספס שמתפרנס מקרבות כלוב.
חי ללא זיכרון מעברו, מלבד דיסקית זיהוי בשם "וולברין" ושלד מצופה אדמנטיום (כמו גם טופרים נשלפים מצופים אדמנטיום).
בעל חושים חייתיים מחודדים המאפשרים לו לחוש בקרבתם של אחרים, ולהחלים במהירות מכל פציעה - כולל הניתוח שאיחד את האדמנטיום לתוך השלד שלו, מה שאינו מאפשר את קביעת גילו המדויק.
פטריק סטיוארט - צ'ארלס אקסבייר/פרופסור אקס, מייסד בית הספר לצעירים מחוננים, שואף לדו-קיום בי בני אדם רגילים למוטאנטים.
כלפי הממשל, הוא מוגדר בתור המומחה העיקרי למוטציה גנטית.
למרות שהוא מוגבל לכיסא גלגלים, אקסבייר הוא מוטאנט רב-עצמה בעל יכולות טלפתיה.
המציא ביחד עם מגנטו את מחשב-העל סרברו, שמגביר את עוצמת יכולותיו.
איאן מקלן - אריק לנשר/מגנטו, הנבל הראשי של הסרט.
חבר לשעבר של אקסבייר, אולם בשל אמונתו כי בני אדם רגילים ומוטאנטים לא יוכלו להתקיים יחדיו בשלום דרכיהם נפרדו.
בעל יכולות מגנטיות חזקות במיוחד וידע נרחב במניפולציה גנטית, מה שגורם לו לנסות להעביר את הגן המוטאנטי למנהיגי העולם ובכך לאפשר את שגשוגם של המוטאנטים.
ג'יימס מרסדן - סקוט סאמרס/סייקלופס, המנהיג בשטח של קבוצת אקס-מן וכן מדריך בבית הספר לצעירים מחוננים ע"ש אקסבייר.
נמצא במערכת יחסים עם ג'ין גריי.
מפיק אנרגיה קינטית חסרת שליטה מעיניו, מה שמאלץ אותו ללבוש משקפי מגן.
בעת קרב, הוא נעזר במתקן שעוזר לו לשלוט בעוצמת הקרניים.
פמקה ינסן - ג'ין גריי, משמשת כרופאה בבית הספר לצעירים מחוננים ע"ש אקסבייר ונמצאת במערכת יחסים עם סייקלופס.
הדגימה יכולות טלפתיות, אך לא באותה מידה כמו של אקסבייר.
האלי ברי - אורורו מונרו/סטורם, מורה בבית הספר לצעירים מחוננים ע"ש אקסבייר, ובעלת יכולות שליטה במזג האוויר.
נעשתה למרירה בעקבות שנאתם של אחרים למוטאנטים.
אנה פקווין - מארי/רוג, נערה שנאלצה לעזוב את ביתה במיסיסיפי לאחר שהכניסה את חברה לתרדמת כאשר נישקה אותו.
אם היא נוגעת באחרים, היא סופגת את זיכרונותיהם ואת כוח החיים שלהם, ובמקרה של מוטאנטים - גם את כוחותיהם.
מתחילה במערכת יחסים עם בובי דרייק.
בסרט מוסבר שהפס הלבן בשיערה של רוג הוא תוצאה של שיבה מואצת עקב הניסוי של מגנטו, בשונה מהקומיקס שהפס הוא כנראה גוון בשיערה.
רבקה רומיין - מיסטיק, שותפתו הנאמנה של מגנטו, בעלת היכולת המוטאנטית של שינוי צורה וחיקוי אנטומי מושלם.
לוחמת זריזה ומומחית באמנויות לחימה.
צורתה הטבעית של מיסטיק היא כחולה בעלת שיער אדום קצר.
טיילר מיין - סייברטות', עושה דברו של מגנטו.
ריי פארק - טואד, לוחם זריז במיוחד וגמיש כקרפדה בעל לשון דביקה, שיכול לירוק נוזל צמיגי.
ברוס דוויסון - סנאטור רוברט קלי, פוליטיקאי אנטי-מוטאנטים שתומך ברישום מוטאנטים ומבקש לאסור על שליחתם של ילדים מוטאנטים לבתי ספר.
נחטף על ידי מגנטו לצורך תוכניתו להפצת הגן המוטאנטי.
כתוצאה מכך, גופו הופך לנוזלי.
מאוחר יותר, הוא מת כתוצאה מאי היציבות של ההשפעה ממתקנו של מגנטו.
שון אשמור - בובי דרייק/אייסמן, תלמיד בבית הספר לצעירים מחוננים ע"ש אקסבייר שמתחבב על רוג.
יכול לשנות את הטמפרטורה בחדר לאפס מעלות ולהשתמש בלחות האוויר כדי ליצור קרח.
מספר שחקנים מופיעים בהופעת אורח.
סומלה קיי מופיעה כקיטי פרייד/שאדוקאט, קטרינה פלורס כג'ובילי ודניאל קודמור מופיע כפיטר רספוטין/קולוסוס.
כמו כן, מופיעים בתפקידי אורח סטן לי, התסריטאי דייוויד הייטר והמפיק טום דסנטו.
הסרט זכה לציון 81% באתר הביקורות Rotten Tomatoes, בהתבסס על 172 ביקורות (140 מתוכן "טריות", בעוד 32 מתוכן "רקובות").
האתר מציין את העובדה ש"הסרט נאמן לקומיקס ומלא באקשן.
הוא מביא מגוון צפוף של דמויות קלאסיות של מארוול למסך הגדול בעזרת אנסמבל שחקנים כישרוני ומיקוד נרטיבי מחודד להפליא".
אקס-מן 2 הוא סרט גיבורי על אמריקאי משנת 2003, המבוסס על אקס-מן מבית פוקס ומארוול קומיקס.
הסרט הוא השני בסדרת סרטי "אקס-מן", וביים אותו בריאן סינגר.
בסרט מככבים פטריק סטיוארט, יו ג'קמן, איאן מקלן, ג'יימס מרסדן, פמקה ינסן, האלי ברי, רבקה רומיין, אנה פקווין, שון אשמור, בריאן קוקס ואלן קאמינג.
הסרט מבוסס בחלקו על הרומן הגרפי "אקס-מן: האל אוהב, האדם הורג", ומביא לשיתוף פעולה בין אחוות המוטאנטים לבין האקס-מן נגד אויב משותף ורצחני, קולונל ויליאם סטרייקר.
סטרייקר מוביל מתקפה על בית הספר לצעירים מחוננים ע"ש אקסבייר כדי לבנות גרסה משלו למתקן איתור המוטאנטים סרברו ולמחות את כל המוטאנטים מעל פני האדמה במטרה להבטיח את הישרדותה של האנושות.
הסרט זכה לביקורות חיוביות ולשמונה מועמדויות לפרס סאטורן, מהן זכה בקטגוריית סרט המדע בדיוני הטוב ביותר לשנת 2003. הסרט הפך לשובר קופות כאשר הכניס יותר מכ-407 מיליון דולר ברחבי העולם.
עם הצלחתו, הסרט נחשב על ידי מגזין "אמפייר" לאחד מבין סרטי הקומיקס הטובים בכל הזמנים.
נייטקרולר, מוטאנט בעל כוחות טלפורטציה, מנסה להתנקש בחייו של נשיא ארצות הברית בתוך הבית הלבן, אך הוא נכשל ונמלט, לא לפני שהוא משאיר הודעה שכתוב בה "חופש למוטאנטים עכשיו".
באגם אלקליי, וולברין לא מוצא זכר לבסיס הצבאי אליו נשלח על ידי אקסבייר, כפי שנראה בסוף הסרט הקודם.
הוא חוזר לבית הספר לצעירים מחוננים בזמן שסטורם וג'ין גריי מוצאות את מקום מחבואו של נייטקרולר בעזרתו של אקסבייר והמתקן לאיתור מוטאנטים.
סייקלופס וצ'ארלס אקסבייר עורכים ביקור בכלא הפלסטיק של מגנטו, ומבררים אם היה לו קשר לניסיון ההתנקשות בנשיא.
אקסבייר קורא את מחשבתו ומבין כי סוכן ממשלתי בשם ויליאם סטרייקר אילץ אותו למסור מידע.
סטרייקר ועוזרתו יוריקו אויאמה לוכדים את אקסבייר ואת סייקלופס.
על אחוזת אקסבייר מתרחשת מתקפה צבאית, וולברין מגן על האחוזה והורג רבים מאנשיו של סטרייקר, בעוד קולוסוס, רוג, אייסמן ופיירו נמלטים עם שאר התלמידים דרך מנהרה תת-קרקעית אל מחוץ לאחוזה.
וולברין מתעמת מול סטרייקר, שעושה רושם כמי שמכיר אותו ואינו חושף בפניו את הסיבה.
אייסמן עוזר לוולברין להימלט, אך חייליו של סטרייקר מצליחים לירות בשישה תלמידים חצי הרדמה ולפרוץ לתוך סרברו.
מיסטיק בעלת יכולות השינוי צורה מתחזה לסנאטור רוברט קלי וליוריקו ובדרך זו היא משיגה מידע אודות כלא הפלסטיק בו מוחזק מגנטו.
היא מארגנת את בריחתו ומגלה תוכניות סודיות לקיומו של מתקן נוסף לאיתור מוטאנטים.
בינתיים, וולברין, רוג, אייסמן ופיירו מגיעים לביתו של אייסמן בבוסטון.
כוחות המשטרה מגיעים בדיוק כשהם מתכוונים לעזוב.
פיירו משתמש ביכולותיו להפקת אש כדי להדוף אותם, ורוג מצליחה לעצור אותו כשהוא הופך לאגרסיבי מדי.
מטוס האקס מגיע כדי לאסוף את הארבעה ונקלע לקרב אווירי עם מטוסי חיל האוויר האמריקני.
סטורם יוצרת פעולת הסחה באמצעות תיעול מזג האוויר ויצירת סופות טורנדו, וג'ין מצליחה ליירט אחד משני טילי אוויר-אוויר באמצעות כוח חדש שפורץ אצלה במפתיע, אולם הטיל השני פוגע בהם והם נסחפים ללא כל שליטה בדרך להתרסקות.
רגע לפני ההתרסקות, מטוס הסילון נעצר על ידי מגנטו.
האקס-מן נאלצים לחבור למגנטו, שמגלה שסטרייקר ארגן את המתקפה על הנשיא במזימה לטפול את האשמה על המוטאנטים ולאפשר את הפשיטה הצבאית על אחוזת אקסבייר.
ג'ין קוראת את מחשבתו של נייטקרולר ומגלה שבסיסו של סטרייקר ממוקם בתוך הסכר שבאגם אלקליי, ושהוא מתכנן להרוג את כל המוטאנטים בעזרת סרברו נוסף.
סטרייקר משתמש בג'ייסון, בנו המוטאנט, כדי לשטוף את מוחו של אקסבייר ולגרום לו להשתמש בסרברו ולהרוג את כל המוטאנטים.
מיסטיק מסתננת אל תוך הבסיס בכך שהיא מתחזה לוולברין.
סטורם ונייטקרולר מחפשים אחר התלמידים הנעדרים, בעוד ג'ין, מגנטו ומיסטיק מנסים לחלץ את אקסבייר אך הם מותקפים בידי סייקלופס, שעבר שטיפת מוח.
תוך כדי הקרב המתחולל, נגרם נזק לגנרטורים שמונעים מהסכר להתמוטט.
כוחו של הפרץ הטלקינטי של ג'ין בשילוב עם הפרץ האופטי מעיניו של סייקלופס משחרר אותו משליטתו של סטרייקר, אך גם סודק את הסכר.
וולברין מוצא את סטרייקר בחדר לזיקוק מתכת האדמנטיום ומקבל הבזקים מעברו.
הוא נלחם נגד יוריקו ומביס אותה, ורודף אחר סטרייקר עד למתקן הנחיתה, בו סטרייקר נושא ונותן על חייו בתמורה לחשיפת עברו של וולברין.
סטורם ונייטקרולר מוצאים את התלמידים, בעוד מגנטו ומיסטיק הורגים את שאר אנשיו של סטרייקר.
מגנטו עוצר את ג'ייסון ואת אקסבייר לפני שסרברו יהרוג את כל המוטאנטים.
מיסטיק מתחזה לסטרייקר ומשתמשת בג'ייסון כדי לשכנע את אקסבייר להרוג את כל בני האדם.
היא ומגנטו, יחד עם המגויס הטרי פיירו, נמלטים מאגם אלקליי בעזרת מסוקו של סטרייקר, לא לפני שכובלים את סטרייקר בשלשלאות להריסות בטון.
נייטקרולר משגר את סטורם לתוך סרברו, היכן שהיא יוצרת סערת שלגים שמשחררת את אקסבייר משטיפת המוח.
האקס-מן נמלטים מהבסיס בעוד המים פורצים פנימה, רק כדי לגלות שמגנטו, מיסטיק ופיירו נמלטו במסוק.
אייסמן ורוג מגיעים למטוס האקס ומעלים אליו את כולם.
הסכר פורץ, מציף את פני השטח והורג את סטרייקר הכבול.
תקלה במטוס האקס מונע ממנו להמריא.
ג'ין מקריבה את חייה בכך שהיא עוזבת את המטוס ויוצרת חומה טלקינטית כמגן נגד השיטפון.
היא מפעילה את מנועי מטוס האקס לפני שהיא משחררת את גל השיטפון עליה, מה שלכאורה הורג אותה.
האקס-מן נותנים לנשיא ארצות הברית מסמכים ממשרדו של סטרייקר, ואקסבייר מזהיר אותו שהמוטאנטים ובני האדם צריכים לעבוד במשותף כדי להשכין שלום ביניהם.
בחזרה בבית הספר, אקסבייר, סייקלופס ווולברין נזכרים בג'ין.
וולברין אומר לסייקלופס שג'ין בחרה בסייקלופס על פניו.
בחזרה באגם אלקליי, צורה דמוית כוח הפניקס נוצרת על פני המים.
פטריק סטיוארט - צ'ארלס אקסבייר/פרופסור אקס, מוטאנט טלפת חזק ביותר שמרותק לכיסא גלגלים.
מייסד בית הספר לצעירים מחוננים ע"ש אקסבייר.
מאמין שבני אדם רגילים ומוטאנטים יכולים לחיות בשלום זה לצד זה.
המציא ביחד עם מגנטו את מחשב-העל סרברו, שמאפשר לו לגלות מוטאנטים ברחבי העולם ומגביר את עוצמת יכולותיו.
יו ג'קמן - ג'יימס "לוגאן" האולט/וולברין, מתבודד אגרסיבי ולוחמני שחי ללא זיכרון מעברו לפני ששלדו אוחד עם מתכת האדמנטיום הבלתי שבירה.
משמש כדמות אב לרוג ובעל עניין רומנטי בג'ין גריי.
בעל טופרים נשלפים, חושים חייתיים מחודדים ויכולת ריפוי מהיר.
איאן מקלן - אריק לנשר/מגנטו, מוטאנט יהודי-גרמני, ניצול שואה שאיבד את כל משפחתו.
בן ברית וחברו לשעבר של אקסבייר, שמאמין שהמוטאנטים נעלים יותר מבני האדם הרגילים.
בעל יכולות המקנות לו שליטה רחבה במתכות וכן יצירת שדות כוח מגנטיים.
חובש קסדה מיוחדת שמונעת מאקסבייר להשפיע עליו באופן טלפתי.
אחרי שנכלא בעקבות מעשיו הנפשעים בסרט הראשון, הוא מסומם בידי סטרייקר לצורך מסירת מידע על סרברו, מה שמאלץ אותו להימלט מכלאו ולכרות ברית זמנית עם האקס-מן כדי לעצור את סטרייקר.
מפגין ידע נרחב במניפולציה גנטית ובהנדסה גנטית.
פמקה ינסן - ג'ין גריי, מורה ורופאה בבית הספר לצעירים מחוננים ע"ש אקסבייר.
מאז שהמתקן של מגנטו נהרס בסוף הסרט הקודם, היא החלה להפגין יכולות טלפתיות וטלקינטיות נרחבות.
אהובתו ובת זוגו של סייקלופס.
ג'יימס מרסדן - סקוט סאמרס/סייקלופס, המנהיג בשטח של קבוצת אקס-מן וכן מורה בבית הספר לצעירים מחוננים ע"ש אקסבייר.
בן זוגה של ג'ין גריי.
אנה פקווין - מארי/רוג, נערה שמסוגלת לספוג את זיכרונותיהם ואת יכולותיהם של אחרים באמצעות נגיעה.
אינה יכולה לשלוט בכוח זה, ובשל כך היא מרוחקת מאחרים.
מושא אהבתו של בובי דרייק.
רבקה רומיין - מיסטיק, סגניתו של מגנטו, בעלת היכולת המוטאנטית של שינוי צורה.
מארגנת את בריחתו מהכלא של מגנטו.
בריאן קוקס - ויליאם סטרייקר, מדען צבאי בן אנוש שמתכנן רצח עם של הגזע המוטאנטי באמצעות אקסבייר וסרברו.
ערך ניסויים במוטאנטים בעבר, ביניהם בוולברין, ומשתמש בנסיוב מיוחד כדי לשלוט בהם.
מייקל רייד מק'קי - ג'ייסון סטרייקר, בנו של ויליאם.
מוטאנט בעל היכולת להקרין חזיונות ואשליות ובכך לשלוט באחרים.
למד בעבר בבית הספר של אקסבייר.
עבר לובוטומיה על ידי אביו, שביצע בו ניסויים על מנת להופכו לנשק, מה שהותיר אותו משותק ואילם.
אלן קאמינג - קורט וגנר/נייטקרולר, מוטאנט גרמני חביב בעל אמונה בדת הקתולית, אך באופן אירוני בעל חזות של שד כחול.
שימש ככלי משחק בידי סטרייקר כדי להתנקש בחייו של נשיא ארצות הברית, ומעניק לאקס-מן סיוע.
כוחו המוטאנטי מאפשר לו להשתגר לכל מקום שיחפוץ בו.
על גופו סימני צילוק רבים, אחד לכל חטא.
שון אשמור - בובי דרייק/אייסמן, מוטאנט בעל יכולת להקפיא אובייקטים וליצור קרח.
ארון סטנפורד - ג'ון אלרדייס/פיירו, צעיר חמום מוח ולא חברותי במיוחד עקב שנאתו הרבה לדרך בה בני אדם מתייחסים למוטאנטים.
בעל היכולת המוטאנטית להפעיל מניפולציה על אש.
קלי הו - יוריקו, מוטאנטית שנשלטת בידי סטרייקר, בעלת יכולות ריפוי כמו וולברין.
מחזיקה בציפורניים ארוכות מצופות אדמנטיום.
ברוס דוויסון שב לגלם את תפקידו כסנאטור קלי בסצנות בהן מיסטיק משתמשת בדמותו כדי להסתנן לבניין ממשלתי.
קיאה וונג מופיעה בתור ג'ובילי, קייטי סטיוארט מופיעה בתור קיטי פרייד/שאדוקאט, נערה שמסוגלת להלך דרך קירות, שאונה קיין מופיעה כסיירין, נערה שמסוגלת להפיק צלילים גבוהים מאוד ובכך להזהיר את התלמידים מפני ההתקפה על אחוזת אקסבייר.
דניאל קדמור הופיע בדמותו של קולוסוס.
כותבי הסרט, מייקל דוהרטי ודן האריס, מופיעים כמנתחים בקטעי הפלשבק של וולברין במתקן נשק אקס.
בריאן סינגר, במאי הסרט, מופיע כמאבטח בכלא הפלסטיק כאשר אקסבייר וסייקלופס מבקרים את מגנטו.
הסרט זכה לציון 87% באתר הביקורות Rotten Tomatoes, בהתבסס על 224 ביקורות (195 מתוכן "טריות", בעוד 29 מתוכן "רקובות").
האתר מציין את העובדה ש"הסרט מתוסרט בקפידה, משוחק כיאות ושאפתני באופן מרשים, גדול יותר וטוב יותר מקודמו ואבן דרך לסרטי גיבורי על".
אקנתוס הייתה עיר יוונית עתיקה בחצי האי אתוס, האצבע המזרחית של כלקידיקה במזרח יוון.
העיר נוסדה במאה ה-7 לפנה"ס על ידי מתיישבים יוונים מאנדרוס.
כיום נמצא במקום הכפר יריסוס (Ierissos).
לפי עדויות היסטוריות במהלך מלחמת פרס–יוון תושבי העיר בירכו את הצבא הפרסי ואף היו מוכנים לעזור לה בכריית תעלה.
היישוב היה משגשג גם בתקופה הרומית ובהמשך בתקופה הביזנטית.
אקס-אל רקורדינגס היא חברת תקליטים עצמאית מבריטניה שהוקמה בשנת 1989. כיום החברה היא אחת מחברות התקליטים העצמאיות המצליחות בעולם.
"אקס-אל רקורדינגס" הושקה בשנת 1989 בידי טים פלמר, ניק הלקס וריצ'רד ראסל יחד עם קבוצת בגרס (Beggars Group).
רשימה חלקית של האמנים החתומים ב-XL Recordings:
אקס-מן: ההתחלה (במקור: X-Men: First Class) הוא סרט גיבורי על אמריקאי משנת 2011, המבוסס על דמויות המופיעות בחוברות הקומיקס אקס-מן מבית פוקס ומארוול קומיקס.
סרט זה הוא החמישי בסדרת סרטי אקס-מן, ומהווה סרט מקדים לראשון מביניהם.
הסרט הפך לשובר קופות כאשר הכניס יותר מכ-353 מיליון דולר.
עלילת הסרט מתרחשת בשנות ה-60 של המאה ה-20 ומתמקדת ביחסים שבין צ'ארלס אקסבייר ואריק לנשר ובגיבוש הקבוצות שלהם, קבוצת אקס-מן הטובים, בראשותו של אקסבייר ואחוות המוטאנטים הרעים, בראשותו של לנשר.
הסרט מגולל את המפתח ליריבות המרה בין שניהם, כשהם יוצאים למאבק אל מול סבסטיאן שו וקבוצת מועדון הלפייר שלו, שמעוניין בשליטה עולמית בעזרת גרימת מלחמת עולם שלישית בין ברית המועצות וארצות הברית.
בסרט מככבים ג'יימס מק'אבוי כאקסבייר ומייקל פסבנדר כלנשר.
בנוסף, מופיעים בסרט גם קווין בייקון, ג'נוארי ג'ונס, רוז ביירן, ג'ניפר לורנס, זואי קרביץ, ניקולס הולט, לוקאס טיל ואדי גטהאגי.
הסרט צולם ברובו באנגליה וכן בחלקים של ארצות הברית.
העלילה נפתחת במחנה ריכוז בפולין בשנת 1944, במלחמת העולם השנייה.
אריק לנשר, ילד יהודי, מופרד מהוריו על ידי השומרים הנאצים.
מתוך סערת הרגשות ומניסיון לאחוז באמו הילד מצליח לכופף את שערי המתכת, עד אשר שומר מכה בראשו והוא מאבד את הכרתו.
המדען הנאצי קלאוס שמידט, אשר הבחין במתרחש, מזמן אליו את לנשר.
בפגישתם, הוא מציב מטבע מתכת נאצי על השולחן ומצווה על לנשר להשתמש בכוח המגנטיות שלו כדי להזיז אותו.
שמידט מצווה על שני חיילים נאצים להכניס לחדר את אמו של לנשר, ומורה עליו להזיז את המטבע בתוך שלוש שניות, או שאמו תיהרג.
לנשר נכשל שוב, ושמידט יורה באמו והורג אותה.
זעמו של לנשר יוצא מכלל שליטה וכוחו המגנטי מחריב את סביבתו והורג את שני השומרים, לשמחתו של שמידט.
באותו זמן באחוזה שבניו יורק, צ'ארלס אקסבייר הצעיר פוגש בילדה בשם רייבן, אשר פרצה לבית הוריו על מנת לחפש אחר אוכל.
רייבן, בעלת יכולות לשנות צורה, שמחה לפגוש מישהו אחר "שונה" (מוטאנט) כמותה, וכך גם צ'ארלס אשר מזמין אותה להישאר לגור עם משפחתו.
העלילה קופצת לשנת 1962. לנשר הבוגר פונה למנהל בנק שווייצרי וכופה עליו למסור לו את כתובתו של שמידט, בעליו של מטיל זהב נאצי המופקד בבנק.
לנשר מגיע אל הכתובת שנמסרה לו שבארגנטינה, שם הוא מוצא והורג שלושה קצינים נאציים לשעבר, ותוך כך מגלה כי המדען שהוא מחפש נמצא על יאכטה בפלורידה.
בינתיים, באנגליה, אקסבייר הבוגר מסיים את לימודיו באוניברסיטת אוקספורד, המתמקדים בחקר מוטציות.
אחותו המאומצת רייבן, מתגוררת עמו ועובדת כמלצרית לפרנסתה.
במקביל בלאס ווגאס, סוכנת ה-CIA ד"ר מוירה מק'טאגרט עוקבת אחרי קולונל הנדרי, קצין בכיר בצבא ארצות הברית, אל תוך מועדון הלפייר (אש הגיהנום).
שם היא עדה למפגש בינו לבין סבסטיאן שו, אמה פרוסט ועזאזל.
לאחר ששו מאיים על הנדרי, עזאזל נעלם ביחד עם הקצין; זמן קצר לאחר מכן הנדרי מופיע בחדר מלחמה אמריקאי, ומביע תמיכה כי צבא ארצות הברית יציב טילים גרעיניים בטורקיה.
לאחר מכן שו הורג אותו תוך שהוא מפגין את יכולותיו כמוטנט, לקלוט ולפלוט אנרגיה ובכך להישאר צעיר לאורך זמן, וכן חושף את זהותו האמיתית - קלאוס שמידט.
מק'טאגרט פונה אל אקסבייר לעזרה כמומחה בנושא מוטציות.
היא מציגה אותו ואת רייבן לבכירים ב-CIA, אשר משתכנעים כי מוטאנטים חיים וקיימים וכי שו מהווה איום.
אקסבייר מוביל את ה-CIA אל שו, אשר נמצא בעיצומו של קרב מול לנשר על היאכטה שלו בפלורידה.
אקסבייר מציל את חיי לנשר, בעוד שו בורח מהמקום ביחד עם שותפיו המוטנטים.
אקסבייר, לנשר, רייבן ומק'טאגרט מגיעים יחד למתקן סודי של ה-CIA שם הם פוגשים במדען צעיר - ד"ר הנרי "האנק" מק'קוי.
מק'קוי ורייבן מתקרבים זה לזה, ומק'קוי מבטיח לה שהוא ימצא דרך לגרום לשניהם להיראות כבני אדם נורמליים.
לאחר מכן, אקסבייר משתמש במכשיר שמק'קוי בנה המכונה "סרברו" ("מוח" בספרדית), המגביר את יכולותיו הטלפתיים ועוזר לו לאתר מוטנטים אחרים.
אקסבייר ולנשר יוצאים יחדיו לגייס מוטנטים נוספים לצידם כדי לעצור את שו.
באמצעות סרברו הם מוצאים את אנג'ל סלבדור, את ארמנדו מוניו המכונה "דרווין", את אלכס סאמרס המכונה "האבוק" ואת שון קאסידי המכונה "באנשי".
רייבן בוחרת לעצמה את הכינוי מיסטיק, ומציעה לאקסבייר ולנשר את הכינויים פרופסור אקס ומגנטו בהתאמה.
כמו כן, אקסבייר ולנשר מנסים לגייס את לוגאן, אשר מסרב להצעתם בנימוס האופייני לו: "Go fuck yourself".
שו מתכנן להיפגש עם גנרל רוסי, אך לבסוף שולח את פרוסט במקומו, אשר נלכדת על ידי אקסבייר ולנשר, שהגיעו למקום על מנת לנסות וללכוד את שו.
בינתיים, שו, עזאזל וריפטייד תוקפים את מתקן ה-CIA, הורגים את כל בני-האנוש ומציעים למוטנטים הצעירים להצטרף אליהם.
אנג'ל מקבלת את ההצעה, וכשדרווין מנסה להציל אותה - שו הורג אותו.
לאחר שמתקן ה-CIA נהרס, אקסבייר לוקח את לנשר ואת המוטנטים הצעירים אל בית משפחתו אשר בווסטצ'סטר, שם הם מתאמנים יחד.
מק'קוי מעצב מדים לחבורה ובונה מטוס חמקן.
אקסבייר עוזר ללנשר להשתמש במלוא פוטנציאל הכוחות המוטנטים שלו.
בינתיים, כחלק ממשבר הטילים בקובה, נשיא ארצות הברית ג'ון קנדי מטיל מצור ימי על מנת לעצור מצי ספינות סובייטיות לנוע עם טילים גרעיניים אל עבר קובה.
שו נוסע עם הצי הסובייטי, על מנת להבטיח כי הטילים אכן מגיעים ליעדם.
שו מקווה שהמהלך ידרדר לכדי מלחמת עולם גרעינית בתקווה שלאחריה רק המוטנטים ישרדו.
מק'קוי מציע לרייבן תרופה אשר תהפוך את המראה החיצוני שלה לנורמלי, אך היא מסרבת לאחר שלנשר מעורר בה גאווה מוטנטית.
במעבדה שלו, מק'קוי מזריק לעצמו את התרופה אשר במקום לרפא אותו - מחמירה את מראו החיצוני, והופכת אותו לחיה שעירה וכחולה הדומה לקוף אדם מגודל.
למחרת, מק'קוי מטיס את אקסבייר וחבריו אל כדי ליירט את הצי הסובייטי, לפני שהוא יפרוץ את קו המצור האמריקאי.
שו נמצא שם בתוך צוללת, כשהוא חובש קסדה החוסמת את יכולותיו הטלפתיות של אקסבייר.
עזאזל משתלט על אחת מהספינות הסובייטיות ומנסה לחצות את הקו המצור, אולם אקסבייר מצליח בעזרת כוחותיו הטלפתיים לגרום לקצין על ספינה סובייטית אחרת להשמיד את ספינת הטילים של עזאזל.
באנשי משתמש ביכולות הסונאר שלו ומאתר מתחת למים את הצוללת של שו, בעוד לנשר משתמש ביכולותיו המגנטיות ושולה אותה מתוך המים.
ריפטייד תוקף את לנשר, וכתוצאה מכך הצוללת של שו והמטוס החמקן של מק'קוי מתרסקים יחדיו על חופו של אי סמוך.
בעוד המוטנטים (הטובים והרעים) נלחמים זה בזה.
לנשר מוצא את שו בתוך הריסות הצוללת ומתפתח קרב ביניהם.
שו, אשר מוביל בקרב, מנסה לשכנע את לנשר לחבור אליו.
אריק מתעלם ומצליח להסיר את הקסדה משו, מה שמאפשר לאקסבייר להשתלט עליו.
לנשר חובש את הקסדה לראשו, והורג את שו באמצעות אותו מטבע מתכת ממחנה הריכוז, שלנשר גורם לו לפלח את ראשו של שו.
שו הקפוא לא היה מסוגל להגיב, אך אקסבייר הנמצא במוחו הרגיש את כאב הפגיעה.
הן הצי האמריקאי והן הסובייטי משגרים את טיליהם אל עבר החוף עליו נמצאים כל המוטנטים, אולם לנשר מפנה את הטילים בחזרה אל הספינות שיירטו אותם.
עימות פיזי מתפתח בין אקסבייר לבין לנשר, אשר מסיח את דעתו של לנשר ובכך מנטרל את איום הטילים על בני-האנוש.
מק'טאגרט יורה באקדחה אל עבר לנשר, אשר מסיט את הכדור ופוגע בטעות בגבו של אקסבייר.
הפגיעה גורמת לשיתוק רגליו של אקסבייר.
בעוד הוא שרוע על הקרקע, לנשר מבקש ממנו להצטרף אליו, אך אקסבייר מסרב.
לנשר עוזב, ביחד עם מיסטיק, אנג'ל, ריפטייד ועזאזל.
מאוחר יותר, כשמק'טאגרט מובילה את אקסבייר על כסא גלגלים, הוא מספר לה כי בכוונתו להפוך את אחוזת בית הוריו לבית ספר למוטנטים.
הוא נושק לה ותוך כדי כך מוחק את כל זיכרונותיה מהאירועים שהתרחשו.
לנשר מחלץ את פרוסט הכלואה במתקן של ה-CIA, כשהוא לבוש במדים חדשים.
הוא מבקש ממנה למלא את החלל שהותיר אקסבייר בחייו, וכי תקרא לו בשם "מגנטו".
ג'יימס מק'אבוי - צ'ארלס אקסבייר / פרופסור אקס
מייקל פסבנדר - אריק לנשר / מגנטו
קווין בייקון - קלאוס שמידט / סבסטיאן שו
ג'ניפר לורנס - רייבן דארקהולם / מיסטיק
רבקה רומיין - הופעת קמע כמיסטיק המבוגרת
ג'נוארי ג'ונס - אמה פרוסט / המלכה הלבנה
רוז ביירן - ד"ר מוירה מק'טאגרט
ניקולס הולט - ד"ר הנרי "האנק" מק'קוי / חיה
אוליבר פלאט - סוכן CIA
ריי וייס - מזכיר המדינה של ארצות הברית
זואי קרביץ - אנג'ל סלבדור
קיילב לנדרי ג'ונס - שון קאסידי / באנשי
לוקאס טיל - אלכס סאמרס / האבוק
אדי גטהאגי - ארמנדו מונוז / דרווין
אלכס גונזלס - יאנוס קווסטד / ריפטייד
יו ג'קמן - ג'יימס "לוגאן" האולט (הופעת קמע)
דון קריק מופיע בסרט בתפקיד סוכן ה-CIA סטרייקר, אביו של מייג'ור ויליאם סטרייקר (דמות שמופיעה ב"אקס-מן 2", "אקס-מן המקור: וולברין", "העתיד שהיה" ו"אקס-מן: אפוקליפסה").
יוצר האקס-מן סטן לי, אשר הופיע בהופעת קמע בסרטים "אקס-מן" ו"אקס-מן 3: המפלט האחרון", תכנן להופיע בסרט בהופעת אורח אך נאלץ לבטל את הופעתו בטענה ש"הצילומים היו רחוקים מדי".
ג'ק קירבי, אשר יצר את חוברת הקומיקס הראשונה של האקס-מן לצד סטן לי, זכה לקרדיט בפתיח ובכתוביות הסיום בסרט.
סרט זה שוחרר לאקרנים ב-27 במאי 2016.
אקס-לה-בן היא עיר בדרום-מזרח צרפת, במחוז סבואה שבחבל אוברן-רון-אלפ.
זו עיר של מרחצאות וספא הראשונה שהייתה בצרפת (ומכאן שמה), נמצאת בה המרינה הגדולה בצרפת שעל שפת אגם מים מתוקים.
נכון לשנת 2007, יש בה 27,782 תושבים, הממקמים אותה במקום ה-162 ברשימה הארצית באשר לכמות אוכלוסייה.
"אקס" נגזר מן המילה הלטינית "אקווה" (מים).
השם מתייחס למעיין החם שהיה כבר בשימוש על ידי הרומאים.
בתקופת הבל אפוק הייתה אקס-לה-בן עיירת נופש מקובלת בקרב משפחות המלוכה העשירים.
אף על פי שהעיר שמרה על מעמדה כעיר ספא, ספא הוא כבר לא העיסוק העיקרי של אגן אקס.
העיר מאזנת חלקית את אובדן קהל המבקרים בעיר לצורך טיפולים רפואיים בספא, על ידי פיתוח תיירותי נרחב במרכז העיר, בהרים הסובבים אותה ואגם לה בורז'ה השוכן על ידה.
אקס-לה-בן היא עיר תעשייתית, ושוכנים בה משרדיהם של החברות אלסטום (Areva לשעבר, לשעבר Savoisienne) לאון גרוס , ואקסם - יצרנית גדולה של מכוניות ללא צורך ברישיון.
בעיר נמצא אזור תעשייתי חשוב, סבואה אקסאפול (Savoie Hexapole).
הדינמיות של העיר וסביבותיה מביאים לעלייה מתמדת של האוכלוסייה שלה.
בעיר מתגוררת אוכלוסייה יהודית אורתודוקסית.
רבים מהיהודים עוסקים בצרכי כשרות וחלקם אף מפעילים משחטות ועוסקים בממכר בשר כשר לקהילה היהודית בצרפת בפרט ובאירופה בכלל.
נפתחה בה הישיבה הראשונה באירופה לאחר השואה, ישיבת חכמי צרפת, שבראשה עמד במשך כיובל הרב חיים יצחק חייקין.
הרב חייקין עמד בראשות ישיבה בכפר ניודורף טרם מלחמת העולם השנייה ופתח את הישיבה מחדש לאחר המלחמה.
הוא סייע לרבים מתלמידיו הקודמים שהפכו ליתומים, וכן קיבל לישיבה צעירים חדשים ניצולי השואה שהיו אסירים במחנות הריכוז בוכנוואלד ודכאו.
לאחר שממשלת צרפת התנתה את התמיכה הכספית לישיבה בשילוב לימודי חול בישיבה, פנה הרב חייקין לרב יצחק זאב הלוי סולובייצ'יק, ששהה בסוף ימיו כמה פעמים בהבראה בז'נבה, כדי לקבל היתר לכך.
הרב סולובייצ'יק הורה להמשיך במצב הקיים וכך נתן הסכמה בדיעבד.
בכך הפכה הישיבה לייחודית בנוף הישיבות הליטאיות, בכך ששולבו בה לימודי חול כבכל בית ספר תיכון בצרפת, ותלמידי הישיבה, שרובם כיום מעדות המזרח, מקבלים תעודת בגרות.
אחוז ניכר מהתלמידים הם בעלי תשובה בעלי רקע אקדמי , הנוטלים פסק זמן מלימודיהם כדי לרכוש השכלה יהודית.
בדרך לימודו הדגיש הרב חייקין את הבקיאות, מטרתו הייתה לצייד את התלמיד בידע הבסיסי הנדרש כדי לנהל חיי תורה ומצוות והישיבה קיבלה גם צעירים שמראש לא שאפו לגדולות בתורה.
החל משנת תשס"ב הופסקו בישיבה לימודי החול בהוראת הרב אהרן יהודה לייב שטיינמן כיום מכהן בראשות הישיבה הרב יצחק ווייל.
אקס-לה-בן שוכנת בדרום-מזרח צרפת, 107 ק"מ מזרחית מליון.
העיר ממוקמת במסדרון שבין הר הרבר ממזרח, שהוא ההר הגבוה ביותר ברכס הבוג' , וממערבה שוכן אגם בורז'ה , שהוא האגם הטבעי הגדול ביותר בצרפת.
כתוצאה מכך, העיר משתרעת בעיקר מצפון לדרום.
התפתחות העיר גרם לכך שהיא התמזגה עם העיר שאמברי.
שטח העיר הוא 12.62 קמ"ר, וגדול יחסית למחוז סבואה.
היישובים הסמוכים הם: גרסי-סור-אקס (Grésy-sur-Aix), טרסרב (Tresserve), פוני-שטנו (Pugny-Chatenod), דרומטה-קלארפון (Drumetaz-Clarefond), מוקסי (Mouxy), ובריזון-סנט-אינוסאן (Brison-Saint-Innocent).
העיר מחולקת לשני חלקים, העיר התחתונה והעיר העליונה.
העיר התחתונה תופסת את שפת האגם, ממערב נמצאת העיר העליונה, שם שוכן מרכז העיר המשקיף על אגם בורג'ה.
העיר נבנתה בהתחלה בגבעות, כדי למנוע את השיטפונות הרבים של האגם.
מאוחר יותר נבנה במקום סכר, על ידי החברה הלאומית של נחל הרון .
הסכר נבנה בין הרון לשקע הטבעי של האגם, נחל סביאר .
גובהה הממוצע של העיר הוא כ-320 מטרים מעל פני הים, ואילו החלק התחתון של העיר נמצא בגובה 220 מטר מעל פני הים, שזהו גם מפלס האגם.
אקס-מן: סדרת האנימציה היא סדרת אנימציה אמריקאית המבוססת על סדרת הקומיקס אקס-מן מבית מארוול קומיקס.
הסדרה הופקה לשידור על ידי אולפני מארוול עבור רשת Fox Kids.
הסדרה היא הארוכה ביותר של חברת מארוול קומיקס.
היא שודרה במשך חמש עונות ו-76 פרקים החל מ-31 באוקטובר 1992 ועד 20 בספטמבר 1997. השנייה באורכה היא ספיידרמן: סדרת האנימציה, שנמשכה כחמש עונות ו-65 פרקים.
הסדרה שודרה גם בישראל- בערוץ 2 (שידורי קשת) באנגלית, ובערוץ הראשון בגרסה מדובבת לעברית שאותה הפיק שי זורניצר שאף מדבב בה.
בזמן שידורה, הסדרה זכתה למידרוג גבוה יחסית לסדרת אנימציה המשודרת בשבת בבוקר, וכמו באטמן: איש העטלף, זכתה לשבחים על העיבודים הנאמנים לעלילות הקומיקס.
בשנת 2009, סדרת האנימציה דורגה במקום ה-13 ברשימת סדרות האנימציה הגדולות של כל הזמנים לפי אתר IGN.
במרץ 2016 הוציאה חברת מארוול סדרת קומיקס המבוססת על הסדרה בשם "92 X-Men".
בשנת 2024 יצאה סדרת המשך בשם "אקס-מן 97" לדיסני+.
סדרת האנימציה מתבססת על הקומיקס "אקס-מן" שמתרחש בעולם המבוסס על העולם האמיתי (כולל ההיסטוריה שבה התרחשו מלחמת העולם השנייה, המלחמה הקרה ועוד).
בסוף המאה ה-19 מתפתח בעולם זה גזע חדש: מוטאנטים בעלי יכולות מיוחדות שמקנות להם כוחות-על.
מוטאנטים אלו מעוררים חשש בקרב בני האדם הרגילים (וכן מצד ארגונים כגון האו"ם וממשלת ארצות הברית) שבתגובה רודפים אותם ומנסים להגביל את יכולותיהם.
מצד אחד קמו מוטאנטים בהנהגת ניצול השואה מגנטו שמוכנים לנקוט באלימות על מנת להגן על בני מינם מפני רדיפות ולהשיג את הכבוד הראוי להם בעולם; ומצד שני, פרופסור צ'ארלס אקסבייר מאמין בדו-קיום בין בני אדם ומוטאנטים ומאמן צוות של גיבורי-על מוטאנטים (ה"אקס-מן") שמגינים על העולם ונלחמים במוטאנטים הרעים.
לצידם קיימים נבלי-על שונים בהם מוטאנטים עוצמתיים שרוצים להשתלט על העולם (כגון אפוקליפס ומיסטר סיניסטר), חייזרים, רובוטים קטלניים ועוד.
למרות תפישותיהם המנוגדות בנוגע ליחסי בני האדם והמוטאנטים, פרופ' אקסבייר ומגנטו הם ידידים ותיקים ולעיתים גם משתפים פעולה נגד איומים משותפים.
סדרת האנימציה מכילה חברי אקס-מן בדומה להרכבים שנוצרו בקומיקס בתחילת שנות ה-90 של המאה ה-20 תחת איורו של ג'ים לי.
חברי הקבוצה כוללים את סייקלופס, וולברין, רוג, סטורם, חיה, גמביט, ג'ובילי, ג'ין גריי ופרופסור X, כמו גם דמות מקורית בשם מורפ.
נוסף על דמויות בסיס אלו הופיעו מספר חברים בהופעות אורח כקולוסוס, נייטקרולר, אמה פרוסט, האבוק, באנשי, אייסמן, ארכאנג'ל, קוויקסילבר, פורג', קאנונבול, פולאריס, לונגשוט, סאנפייר, דאזלר, פסיילוק, קייבל ובישופ בין היתר ודמויות נוספות מיקום מארוול כדדפול, המעניש, וור משין, גוסט ריידר ותור.
מספר קשתות סיפור מפורסמות מהקומיקס מעובדות לסדרת האנימציה, כמו למשל "סאגת הפניקס האפלה", "ימי עבר עתידי", "אמנת הפלנקס" ו"וירוס הירושה".
מעבר לעיבודן הנאמן של הדמויות והעלילות, הסדרה דנה גם בסוגיות חברתיות בוערות כמו דעה קדומה, התבודדות, עליונות גזענית וחוסר סובלנות.
דעה קדומה ואפליה של תנועות אנטי-מוטאנטיות תוארה מבעד לעיניהן של דמויות שוליות וכן קבועות כמו סנטור רוברט קלי, "חברי האנושות" (FoH), בוליבר טראסק וזקיפי הסנטינל הרובוטיים.
משני צידי המתרס, קיים דמיון בין פרופסור צ'ארלס אקסבייר ומגנטו לבין מנהיגים כמרטין לותר קינג ומלקולם אקס, בהתאמה.
בשעה שאקסבייר מגנה אלימות בשם המאבק לשוויון, מגנטו נוקט בעמדה נוקשה יותר של "כל האמצעים כשרים".
חילוקי הדעות בין השניים הם מרכזה של הסדרה.
כסדרה המיועדת לילדים, מינון האלימות בסדרה נשמר על רמה נמוכה יחסית.
כלי הנשק ירו קרני אנרגיה צבעוניות במקום תחמושת חיה (כגון כדורים או פגזים) והסדרה מיעטה להראות שפיכות דמים מפורשת או הצגת מוות מפורשת, כך שבקרבות בדרך כלל הדמויות הלוחמות רק נפצעו, הוממו או איבדו הכרה.
דמות מדבבים (אנגלית) מדבבים (עברית) תיאור הדמות כוח-על אקס-מן סדריק סמית' אלי גורנשטיין (1994)עמי מנדלמן (1998)אשר סיון (1998) מייסד קבוצת האקס-מן.
דמותו דומה למקבילו בקומיקס, וחברותו עם מגנטו נחקרת לעומק למשך כל הסדרה.
בשונה מהקומיקס, נאמר בפרק Sanctuary כי פרופסור אקסבייר איבד את התחושה ברגליו לאחר שנלחם במגנטו, ובמקום השימוש בכיסא גלגלים, הוא נעזר בכיסא מרחף.
אקסבייר מתואר כאדם בודד, כמו למשל כאשר הוא צופה במוירה מקטאגרט ובאנשי מתחבקים.
בפרקי "סאגת הפניקס", צידו האפל של אקסבייר מתחיל לקבל צורה.
טלפתיה, קריאת מחשבות ומניפולציות מנטליות.
סקוט סאמרס/ציקלופ נורם ספנסר יוסי מאיר (1994)אלי לולאי (1998) המפקד בשטח של קבוצת האקס-מן.
גרסה זו דומה מאוד למקבילו בקומיקס.
למרות שהוא מתואר כטיפוס נוקשה, הוא לעיתים מפקפק במנהיגותו.
אהובתו היא ג'ין גריי, עמה הוא מתחתן לקראת סוף הסדרה.
לקראת סוף שנת ה-20 לחייו.
יורה קרני אנרגיה חזקות מעיניו.
אורורו מונרו/סופה איונה מוריס אסנת וישינסקי (1994)אלן אזגי (1998) מקורותיה של סטורם נאמנים לאלה שבקומיקס.
היא התייתמה בגיל צעיר, וגדלה ברחובות כשהיא גונבת מאחרים כדי לשרוד.
בתחילת הסדרה, סטורם מביסה את קאליסטו והופכת למנהיגת המורלוקים - מעמד שעליו היא מוותרת בהמשך ומחזירה אותו אליה.
כמו בקומיקס, גם כאן סטורם היא קלסטרופובית.
ג'יימס "לוגאן" הוולט/וולברין קאל דוד ניר פרידמן (1994)צביקה פורמן (1998) דומה לדמותו בקומיקס.
למרות שהוא מעולם לא הורג את יריביו, מרומז כי הוא מסוגל לכך אם לא יהיה עמו חבר אקס-מן שיעצור בעדו.
הוא עוטה על עצמו את התלבושת הקלאסית בעלת צבעי כחול-צהוב מהקומיקס.
מאוהב בג'ין גריי, חברתו של סייקלופס.
עובדה זו, בנוסף להחלטתו של סייקלופס להותיר מאחורה את מורפ וחיה במשימתם הראשונה, גורמת לוולברין לנטור לו טינה.
וולברין זוכר מעט מאוד מעברו.
ריפוי עצמי מהיר, חושים חדים, שלד בלתי-שביר מאדמנטיום וטפרים-להבים נשלפים.
ג'ין גריי קתרין דישר סיון שביט (1994)הגר פורת (1998) כמו בקומיקס, ג'ין גריי היא הלב והנשמה של קבוצת האקס-מן, והיא נראית לרוב לצידו של פרופסור אקס כשהם דנים בפעילות הקבוצה.
תלבושתה היא למעשה זו שהוצגה בחוברת The Uncanny X-Men #281 כאשר היא הצטרפה לקבוצה הזהובה של סטורם, אם כי שיערה האדום אסוף ולא פזור (בעונה האחרונה השיער פזור).
הקשר בינה לבין סקוט סאמרס מתהדק, והיא משחקת תפקיד מרכזי בפרקי "סאגת הפניקס".
הנרי "האנק" מק'קוי/חיה ג'ורג' בוזה שי זורניצר (1994)יובלל לירון (1998) חיה מתואר כדמות הענק העדין.
צידו האחר מתגלה כאשר הוא מתאהב בחולה עיוורת שבה הוא מטפל, ו"חברי האנושות" חוטפים אותה בפרק Beauty and the Beast.
אינטלקט ברמה גאונית וידע רב, איש אשכולות.
בעל כוח גופני, קלות-תנועה, יכולת אתלטית ואקרובטית ברמה על-אנושית.
בעל גוף דמוי גורילה עם פרווה כחולה.
ג'וביליישן לי/ג'ובילי אליסון קורט יעל קרוון (1994)הגר פורת (1998) הצעירה מבין חברי האקס-מן.
יתומה ממוצא סיני שגדלה במשפחות אומנות רבות.
בפרק הראשון היא נלכדה בידי הסוכנות לשליטה במוטנטים כפתיון לחשוף את האקס-מן, אך ניצלה לבסוף.
ילדה חסרת מעצורים, המנסה להיראות כבוגרת לגילה.
מנסה לצאת למשימות יחד עם חברי הקבוצה, אך בשל גילה תמיד נשארת מאחור, לתיסכולה הרב.
בעונה האחרונה שיערה מתארך והיא מופיעה עם תספורת קארה.
אנה מארי/רוג לנור זאן יסמין גמליאל (1994)הגר פורת (1998) דמותה של רוג כאילו יצאה מבין דפי הקומיקס של תחילת שנות ה-90, עם תחפושתה בצבעי צהוב-ירוק ומעיל העור החום.
היא מדברת במבטא דרומי ואופיה מבודח וחסר כבוד.
כוחותיה המרשימים של חוזק, חסינות ותעופה, מוצגים בתחילת הסדרה.
כמו בקומיקס, גם בסדרה מתוארים רגשות הבדידות שהיא חשה.
גמביט מפלרטט איתה, ולמרות שהיא נמשכת אליו, פחדיה שהיא תפגע בו בכוחותיה גורמים לה לדחוף אותו מעליה, מה שרק מבודד אותה יותר.
בתה המאומצת של מיסטיק, לאחר שברחה מהבית משום שאביה דחה אותה משום שהייתה מוטנטית.
כמו מקבילתה בקומיקס, היא הכניסה את חברה הראשון לתרדמת לאחר נשיקתם הראשונה.
רוג היא באמצע שנות ה-20 לחייה.
ספיגת כוחותיו וזכרונותיו של מי שהיא נוגעת בו.
כוח-על ויכולת תעופה אותם ספגה מקפטן מארוול.
רמי לבו/גמביט כריס פוטר יואל לרנר דמות רגועה ונינוחה מניו אורלינס, שמדבר במבטא קייג'ון.
עברו של גמביט נחקר בפרק X-ternally Yours, ומתגלה מעורבותו במלחמת האזרחים בין גילדות הגנבים והמתנקשים.
מפלרטט עם רוג בכל רגע אפשרי.
יחסיהם עכורים בתחילה, אך עם התקדמות הסדרה מערכת היחסים נעשית בוגרת ורצינית יותר.
כלפי חוץ נראה כי אישיותו של גמביט שחצנית, אך מספר פרקים מגלים כי קיים בו צד שונה לגמרי, מכובד ואצילי.
הוא בוחר להיות בצד האקס-מן מאשר בצד הגנבים/המתנקשים.
מתואר בסוף שנות ה-20 לחייו.
טעינת חפצים באנרגיה קינטית שגורמת לפיצוצם.
קווין סידני/מורפ רון רובן מומי לוי חבר האקס-מן וחבר קרוב של וולברין שמת לכאורה בפרק הראשון של הסדרה.
הוא מופיע בעונה השנייה כנבל, וזאת כאשר מיסטר סיניסטר הציל אותו ושטף את מוחו.
עד לסוף העונה, מורפ שב לאיתנו ועזר לאקס-מן ללחום בסיניסטר.
פרופסור אקסבייר הסיר את השתלים שבגופו, אך הוא נזקק לשיקום מתמשך.
הופיע בהמשך בפרק Courage ובפרק סיום הסדרה, ונרמז כי הוא הבריא לחלוטין ושב למקומו הראוי בקבוצה.
שינוי צורה וחיקוי דמויות אחרות.
אריק לנשר/מגנטו דייוויד המבלן מוטי דיכנה (1994)אלי לולאי (1998) הנבל הראשי בסדרה.
ידידו לשעבר של צ'ארלס אקסבייר.
מוביל חבורה של מוטנטים למערכות שונות כנגד בני האנוש וכנגד חבורת האקס-מן עצמה, אך לעיתים נדירות משתף עמם פעולה.
שליטה בשדות אלקטרומגנטיים, תמרון מתכות, יצירת שדות-כוח ותעופה.
תסביך משיח הוא אירוע קרוסאובר ביקום מארוול שפורסם בחוברות אקס-מן על ידי חברת מארוול קומיקס בין אוקטובר 2007 לינואר 2008 למשך 14 חוברות.
את הסיפור כתבו כותבים כאד ברובייקר, מייק קארי, פיטר דייוויד, קרייג קייל וכריסטופר יוסט.
הסיפור מביא את השלכות האירועים שהחלו עם "בית אם" והגדירו את זיכיון אקס-מן למשך השנים הבאות, אשר בעקבותם התדלדל מספרם של המוטאנטים ביקום מארוול.
"תסביך משיח" הוא הראשון בטרילוגיית סיפורים, שממשיכה ב"אקס-מן: מלחמת המשיח" ומסתיימת ב"אקס-מן: הביאה השנייה".
עלילת הסיפור סובבת סביב הולדתה של התינוקת הראשונה שנושאת את גן האקס מאז אירועי "השמדה", וחיפושן של קבוצות האקס השונות אחריה.
בין הדמויות והקבוצות המופיעות בסיפור נכללים אנג'ל, קייבל, אקס פקטור, "אקס-מן החדשים", "המשוטטים", "השוליות", "הבוזזים", "המטהרים" ו"יחידת הסנטינלים O.N.E".
כהשלכות לאירועי "תסביך משיח", נכתבו לאחר מכן הסיפורים "אנו עומדים מופרדים" (Divided We Stand, פברואר-אוגוסט 2008) ו"הייעוד הגלוי" (Manifest Destiny, יולי 2008-מרץ 2009).
בעת שימוש בסרברה פרופסור אקס מגלה פעילות מוטאנטית בעיירה באלסקה.
המוטנט המתגלה כה חזק שגילויו שורף את מעגלי סרברה.
סייקלופס וכמה מחברי הקבוצה יוצאים לחקור.
הם מגלים את גופותיהם של חברי "המטהרים", קבוצה של טרוריסטים אנטי-מוטנטים, ו"המשוטטים", קבוצת מוטנטים בהנהגת אויבם של האקס-מן, מיסטר סיניסטר.
האקס-מן מגלים כי הקרב ביניהם היה על חזקתה של תינוקת שרק נולדה, המוטנטית הראשונה שנולדה מאז אירועי ההשמדה, אך הם אינם מגלים מי מהקבוצות השיגה ראשונה את התינוקת.
לאחר שהם עוזרים לתושבי העיירה ששרדו לצאת מחורבות העיירה, קבוצת האקס-מן חוזרת לאחוזת אקס.
טורף-אקס, יצור שנוצר במעבדה במטרה לגלות ולטרוף מוטנטים, מגלה את מקום הימצאה של התינוקת, וטורף את גופות המשוטטים המתות.
סייקלופס מקים צוות תקיפה הכולל את וולברין, סטורם, קולוסוס, אנג'ל ונייטקרולר מתוך מטרה למצוא את שאר קבוצת המשוטטים, שלכדה את רוג המורדמת.
סייקלופס שולח את חברי אקס פקטור חקירות ג'יימי מדרוקס וליילה מילר לערוך ביקור אצל פורג', שאומר להם שכשפיה של מכשפת השני גרמו לכך שבכל עתיד אפשרי שניתן היה לחזות לא היו קיימים מוטנטים.
היוולדה של התינוקת יצר שני עתידים חלופיים בו קיימים מוטאנטים.
מדרוקס שולח שכפול משלו לכל עתיד חלופי, וליילה רצה לתוך הפורטל יחד עם אחד השכפולים.
מדרוקס המקורי מופתע מכך אך לפני שהוא מספיק לעשות משהו הוא נופל לתרדמת.
בנוסף, סייקלופס שולח את ריקטור - חבר אקס פקטור שכוחותיו הופשטו ממנו במאורעות "בית אם" - להסתנן לקבוצת המטהרים ולגלות האם הם מחזיקים בתינוקת.
ריקטור מצטרף לקבוצת המטהרים ומגלה שהם עובדים עם נבלת-העל ליידי דת'סטרייק וקבוצת "הבוזזים", וכי התינוקת לא נמצאת ברשותם.
חלק מקבוצת אקס-מן החדשים (סורג', אנול, הליון, X-23, רוקסלייד, פיקסי ומרקורי) ביחד עם ארמור תוקפת את בסיסם בוושינגטון.
במהלך הקרב הליון נפצע קשה על ידי ליידי דת'סטרייק ופיקסי משגרת משם את ריקטור ואת חבריה משם, אך בגלל חוסר הריכוז שלה חברי הקבוצה משוגרים למספר מקומות שונים ואייסמן נאלץ לאסוף את כולם.
צוות התקיפה מאתר את המשוטטים באלסקה ומתקיף אותם בעזרתה הטלפתית של אמה פרוסט, אך כאשר היא מרגישה את הכאב של תלמידיה (חברי האקס-מן החדשים) הקשר הטלפתי שלה נקרע וכתוצאה מכך צוות התקיפה מאבד את יתרונו ומובס, נייטקרולר נפצע קשה.
לאחר שאמה, הנמצאת באחוזת אקס בניו יורק, מחדשת קשר עם וולברין הוא מוסר לה את שלפני שקבוצתו נסוגה הוא גילה שהמשוטטים אינם מחזיקים בתינוקת ומי שמחזיק בה הוא קייבל, בנו של סייקלופס ובן בריתם לשעבר שאותו הם חשבו למת.
בעוד אמה, סייקלופס והשאר מעבדים את דבר הגילוי, זקיפי הסנטינל O*N*E מודבקים בווירוס ננו-טכנולוגי ומתקיפים את האקס-מן באחוזה.
הם לבסוף מובסים על ידי כוחם המשותף של כל האקס-מן לאחר שדאסט חושפת את האנשים נגועי הננו-בוטים בתוך הזקיפים והם נאלצים לסגת.
סייקלופס משער כי קייבל הוא זה ששחרר הנגיף הננו-טכנולוגי כדי להתקיף אותם מסיבה מסוימת, ולכן הוא שולח את קבוצת אקס פורס החדשה - שכוללת את וולברין, וורפאת', X-23, וולפסביין, חפציבה וקאליבן - לאתר אותו.
קייבל נודד ברחבי אלסקה עם התינוקת, בעוד טורף-אקס ממשיך להרוג מוטאנטים בדרכו לאחוזת אקס לאחר שאיבד את ריחה של התינוקת.
בעתיד, ליילה ומדרוקס מגלים שקיימים מחנות ריכוז למוטאנטים.
הם נלכדים ומוטבע עליהם קעקוע DNA בצורת "M" (Mutant, מוטאנט).
בזמן ההווה, קבוצת אקס-פורס מוצאת את קייבל, שנלחם בדת'סטרייק ובבוזזים.
X-23 מביסה את דת'סטרייק אך קאליבן מת כאשר הוא מגן על וורפאת', וקייבל גונב את מטוס האקס ועושה את דרכו למעבדתו של פורג' כדי להשתמש במתקן מסע בזמן ומוצא את פורג' מחוסר הכרה ופצוע.
הוא מותקף מאחור בידי בישופ.
בישופ מתכוון להרוג את התינוקת, אך לפני שהוא מספיק הוא מותקף על ידי המשוטטים בראשותו של גמביט, שלוקחים את התינוקת לאי מיואר.
באי מיואר מתגלה שמיסטר סיניסטר, מנהיג הקבוצה, הוא למעשה מיסטיק בתחפושת.
מתברר שמיסטיק הרגה את סיניסטר על ידי כך שהכריחה אותו לגעת ברוג, שכוחותיה המוטאנטים מאפשרים לה לספוג את כוחותיהם של אחרים.
בעתיד, ליילה ומדרוקס מגלים לבסוף מדוע כל המוטנטים לכודים במחנות ריכוז כאשר הם מדברים עם בישופ הצעיר (בישופ הצטרף לאקס-מן בעבר לאחר שהוא חזר בזמן מהעתיד).
בישופ הצעיר מספר להם שה"משיחה" המוטאנטית הביאה לתחיית המוטנטים אך לאחר מכן היא הרגה מיליוני אנשים ובכך הובילה ליצירתם של מחנות הריכוז.
הוא אומר להם שאם הוא היה יכול הוא היה הורג אותה, כי הוא היה מעדיף את השמדת המוטנטים על פני הסבל שהמוטנטים נאלצים לחיות בו בימיו.
לאחר שהם מגלים זאת ליילה הורגת את מדרוקס עם רימון על מנת שזכרונותיו יעברו למדרוקס המקורי בהווה.
בזמן ההווה, עד שסייקלופס מגיע למעבדתו של פורג' קייבל מצליח להימלט.
בישופ מספר לסייקלופס שקייבל פצע את פורג' ואז איבד את התינוקת למשוטטים.
פרודיג'י מצליח לתקן את סרברה ובעזרתה קוקיות סטפורד מצליחות למצוא את התינוקת על ידי מציאת גמביט.
סייקלופס שולח את בישופ יחד עם אקס פורס אחרי התינוקת.
לאחר שהם עוזבים מדרוקס מתעורר ומספר לאקס-מן שנותרו שייתכן שבישופ רוצה להרוג את התינוקת.
קייבל יוצר קשר עם פרופסור אקס ומשכנע אותו שהוא רוצה להציל את התינוקת שנועדה להיות המשיחה של המוטנטים.
אקס פורס ובישופ מגיעים לאי מיואר ומתחילים להילחם במשוטטים.
באותו זמן האחוזה - בה נותרו רק התלמידים והפצועים מהקרבות - מותקפת על ידי טורף-אקס.
מיסטיק מסבירה לגמביט שנחזה שהתינוקת תגרום להחלמתה של רוג.
היא מצמידה את התינוקת אל שפתיה של רוג, אך גמביט מרחיק אותה כמעט מיד באומרו שרוג לא הייתה מרשה שחף מפשע ייהרג בגללה.
הוא מגלה שהתינוקת שרדה את המגע עם רוג.
כל אותה עת, קבוצות השוליות והמשוטטים נלחמות בקבוצות אקס-פורס וקבוצת האקס-מן שמגיעה זמן קצר לאחר מכן.
באותו זמן באחוזה האקס מן החדשים אינם מצליחים להתמודד עם טורף-אקס ולכן פיקסי מבצעת קסם שיגור שמעביר את טורף-אקס, יחד איתם, אל המקום שבו נמצאים שאר האקס מן, זאת בלי לדעת שבכך היא מעבירה את כולם לתוך קרב גדול יותר.
פרופסור אקס מגיע, לוקח את התינוקת מגמביט ונותן אותה לקייבל.
טורף-אקס קורע לבישופ את זרועו לפני שהוא מספיק לירות על קייבל.
כוחות האקס מן כמעט נואשים מלנסות להרוג את טורף-אקס עד שוולברין הורג אותו מבפנים.
רוג מתעוררת ומתכחשת לקיומה של מיסטיק כעונש על כך שהיא סיכנה את חיי התינוקת.
היא נוגעת בה בניסיון להרוג אותה אך מוותרת לאחר שהיא מגלה שהתינוקת מחקה את כל הזיכרונות של קורבנותיה במהלך השנים, היא נותרת רק עם זכרונותיה של מיסטיק, אמה.
סייקלופס דורש מקייבל למסור לידיו את התינוקת.
אולם כאשר פרופסור אקס אומר לקייבל לעשות זאת כדי שסקוט יווכח לדעת עבור מה כולם נלחמים, סקוט נזכר מה הייתה עבורו התחושה באיבוד בנו.
או אז, הוא אומר לקייבל לקחת את התינוקת למשמורת ולהעניק לה את הסיכוי לו הוא מעולם לא נתן.